
Melding om fisket uke 35/2026 
Rapporten er skrevet mandag 31.08.2026 av Brynjar Torsteinsson, Ann-Rita Thoresen, Audun Reiertsen og Tiril Meyer Tøllefsen

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 35 i 2026, dvs. 24.-30. august 2026.   
Aktiviteten i uke 35 holder seg overordnet på nivå med uken før. Omsetninga endte på 295 millioner kroner, hvor ferskprodukter stod for 39 prosent av verdien og fryste produkter for 61 prosent. Omsetningen av fryste reker økte med 60 prosent i verdi sammenlignet med uken før. Også fryst hyse hadde en sterk oppgang, opp om lag 250 prosent både i kvantum og verdi fra uken før. Omsetningen av fryst snøkrabbe gikk noe ned fra uka før, men står fremdeles for en stor andel av frystomsetningen på uka. Innen fersksegmentet økte omsatt kvantum av torsk og sei med henholdsvis 20 og 11 prosent fra uken før, mens både hyse og breiflabb også viser en positiv utvikling.
Råfisklagets omsetning i uke 35 utgjør 303 millioner kroner (foreløpig tall), opp fra 298 millioner kroner i uke 34. Under følger en kort oppsummering av hovedtallene:
· I uke 35 stod norske fartøy for 295 millioner kroner av totalen, mens utenlandske fartøy omsatte for 7 millioner kroner. Av omsetningen for norske fartøy kom 115 millioner kroner fra fersklevert råstoff, og 180 millioner kroner fra fryst råstoff. 
· I tilsvarende uke i fjor var totalomsetningen 486 millioner kroner. Av dette stod utenlandske fartøy for 36 millioner kroner, mens norske fartøy stod for 450 millioner kroner, fordelt med 115 millioner kroner på fersk og 335 millioner kroner på fryst råstoff. 
· Hittil i år (per uke 35) er total omsetning 14.960 millioner kroner. Av dette utgjør utenlandske landinger totalt 1.487 millioner kroner, mens norske fartøy står for 13.473 millioner kroner. Fordelt med 8.327 millioner kroner på fersk og 5.141 millioner kroner på fryst råstoff. 
· Til samme tid i fjor var totalomsetningen 15.600 millioner kroner, hvorav 2.401 millioner kroner kom fra utenlandske fartøy. For norske fartøy var omsetningen 13.199 millioner kroner, fordelt med 7.647 millioner kroner på fersk og 5.548 millioner kroner på fryst råstoff. 

Omsetning uke 35 2026
Råfisklagets omsetning for norske båter i uke 35 i år fremgår av tabell 1, med fordeling på fersk/fryst/tørket råstoff, og per fiskeslag. 
Tabell 1. Omsetning for norske båter i uke 35/2026, fordelt per fersk/fryst/tørket og per fiskeslag.

Frystomsetning
Foreløpige tall for fryst råstoff fra norske fartøy i uke 35 viser 3.496 tonn til verdi 180 millioner kroner, opp fra forrige ukes 2.934 tonn til verdi 159 millioner kroner. 
Reker, snøkrabbe, hyse og torsk stod for det meste med henholdsvis 74, 38, 31 og 29 millioner kroner, og for øvrig slik det fremgår av tabell 1. 
Landinger av fryst råstoff fra norske fartøy til nøytrale fryselager i uke 35 var på totalt 678 tonn, ned fra 2.917 tonn uka før. Dette er kvanta som bare er delvis omsatt. Topp 5 arter landet i uke 35: 
· Reke med 378 tonn
· Sei med 142 tonn
· Hyse med 76 tonn
· Torsk med 53 tonn
· Blåkveite med 10 tonn
Kvantumet fryst er levert fra 2 trålere med 473 tonn og 2 snurrevad-fartøy med 204 tonn.
Ferskomsetning
Omsetningen av fersklevert råstoff i uke 35 endte på 116 millioner kroner, litt opp fra 107 millioner kroner uken før. 
De største artene på ferskomsetningen målt i verdi i uke 35:
· Torsk med 38 millioner kroner
· Sei med 31 millioner kroner
· Kongekrabbe med 14 millioner kroner
· Hyse med 9 millioner kroner
· Kveite med 5 millioner kroner
Fersk torsk
Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser i uke 35 i år og i fjor. De to
tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusivt restråstoff.

Tabell 2. Omsetning av fersk torsk, A og ekstra kvalitet fra norske båter i uke 35, 2026 sammenlignet med samme uke i fjor. Fra redskapene garn, jukse, line og snurrevad, eksklusivt restråstoff.
[image: ]



Tabell 3. Priser av fersk torsk per redskap, A og ekstra kvalitet fra norske båter i uke 35, 2026, eksklusiv restråstoff.

Omsetningen av fersk torsk i uke 35 utgjorde 736 tonn til 37,5 millioner kroner. En oppgang fra uken før, da det ble omsatt 609 tonn til 31,3 millioner kroner. 
Den geografiske fordelingen av omsetningen i uke 35 er fremstilt i tabell 2. Oversikten under viser kvantum fordelt på redskap: 
· 544 tonn på snurrevad
· 71 tonn på garn
· 61 tonn på line/autoline
· 35 tonn på teiner
· 24 tonn på juksa
Hittil i 2026, per uke 35, er det omsatt 81.967 tonn fersk torsk til en verdi på 5.293 millioner kroner, mot 95.692 tonn og 4.720 millioner kroner til samme periode i fjor. 
Fersk sei
Omsetningen av fersk sei i uke 35 utgjorde 1.482 tonn til en verdi på 31 millioner kroner, en oppgang fra forrige ukes 1.333 tonn til 29,1 millioner kroner. Vi ser kvantumet har falt litt fra snurrevadfangster og not fra forrige uke, men samtidig steget hos garn, juksa og trål. Av kvantumet i uke 35 er det følgende redskapsfordeling:
· 593 tonn på snurrevad
· 251 tonn på not
· 236 tonn på garn
· 187 tonn på juksa
· 179 tonn på trål
· 31 tonn på line/autoline
· 5 tonn på teiner

Hittil i 2026, per uke 35, er det omsatt 30.840 tonn fersk sei til en verdi på 678 millioner kroner, mot 51.975 tonn til 742 millioner kroner i samme periode i fjor. 
Den totale omsetningen av fersk sei i uke 35 fordeler seg per sone slik det fremgår av tabell 4 med prisinformasjon angitt i samme tabell.
Tabell 4: Omsetning av fersk sei, A og ekstra kvalitet fra norske båter i uke 35, 2026 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.

Fersk hyse
Det ble levert 418 tonn fersk hyse i uke 35, til en verdi av 9,5 millioner kroner. Det er en økning fra 353 tonn til verdi 7,8 millioner kroner i uke 34. Redskapsfordelingen var slik: 
· 272 tonn på snurrevad
· 114 tonn på line/autoline
· 28 tonn på garn
· 5 tonn samlet på juksa og teiner
Hittil i 2026 (per uke 35) er det omsatt 21.494 tonn fersk hyse til en verdi på 508 millioner kroner, mot 21.684 tonn og 348 millioner kroner i samme periode i fjor.
Tabell 5 viser den geografiske spredningen av ferskhysefisket i uke 35 med prisinformasjon angitt i samme tabell. 
Tabell 5: Omsetning av fersk hyse, krokfanget, A og ekstra kvalitet fra norske båter i uke 35, 2026 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.
[image: ]

Fersk kongekrabbe
I uke 35 ble det omsatt 51 tonn kongekrabbe til en verdi av 14 millioner kroner. Det er en reduksjon fra 64 tonn i kvantum og men en liten nedgang i verdi fra 15 millioner kroner uken før. Av totalen er 26 tonn tatt i kvoteregulert fiske, av 71 fartøy, til gjennomsnittspris 397,99 kr/kg. Resterende 25 tonn er tatt i uregulert fiske av 60 fartøy, til gjennomsnittspris 134,27.  
Fangsten levert i uke 35 er fangstet i følgende områder:
· 22 tonn utenfor Gjesvær, mellom Magerøya og Måsøy
· 8 tonn i Porsangerfjorden
· 7 tonn i havområdet mellom Berlevåg og Båtsfjord
· 4 tonn i Laksefjorden
· 4 tonn i Tanafjorden
· 2 tonn i havområdet utenfor Fruholmen og mot Måsøy 
· 1 tonn i Varangerfjorden
· Kvanta under 1 tonn i resterende fangstfelt
Fersk taskekrabbe
I uke 35 ble det omsatt 154 tonn fersk taskekrabbe til en verdi på 2,6 millioner kroner, en økning fra 143 tonn og 2,4 millioner kroner uka før. Foreløpig er det uke 35 som utgjør største uka for omsetning av taskekrabbe i 2026. 
Hittil i år (per uke 35) er det omsatt 1.154 tonn taskekrabbe til en verdi på 18,3 millioner kroner, tatt av 128 fartøy. Til samme tid i fjor var det omsatt 1.246 tonn til en verdi på 18,4 millioner kroner, fra 135 fartøy. Omsetningen i 2025 var på sitt høyeste i uke 35 med 188 tonn og 2,8 millioner kroner, med en jevn fordeling av kvantum frem til og med uke 40. 
I uke 35 er det registrert omsetning fra 84 forskjellige fartøy. Den geografiske fordelingen av landingene er: 
· 60 tonn i Sør-Trøndelag
· 47 tonn på Helgeland
· 19 tonn i Lofoten
· 18 tonn i Nordmøre
· 11 tonn i Nord-Trøndelag
Fersk reke
I uke 35 ble det omsatt 35 tonn ferske reker til verdi 3 millioner kroner, likt kvantum som uka før, mens verdi har gått ned fra 3,2 millioner kroner. Fordeling av fersk kokt reke og rå reke til pilling er også lik fra uka før, så endringen kommer hovedsakelig av redusert pris fra uka før. 
Fordelt per fangstfelt har vi følgende oversikt: 
· 17 tonn i Varangerfjorden
· 11 tonn i Kvænangen
· 2 tonn i Lyngenfjorden
· 2 tonn i Vågsfjorden
· 1,8 tonn i Ullsfjorden
· Kvanta under 1 tonn i resterende fangstfelt. 
Hittil i 2026 (per uke 35) er det omsatt 1.178 tonn fersk reke til verdi 111 millioner kroner. Herav utgjør fersk kokt reke 872 tonn til verdi 105 millioner kroner, og rå reke til pilling utgjør 306 tonn til 5,8 millioner kroner. I samme periode i fjor var det omsatt 1.307 tonn fersk reke til 118 millioner kroner. 
Fersk kveite
I uke 35 ble det omsatt 59 tonn kveite til verdi 4,7 millioner kroner, en økning fra 34 tonn/ 2,6 millioner kroner uken før. Geografisk fordeler fangstene seg med 16 tonn i Troms, 15 tonn i Lofoten/salten, 7 tonn på Helgeland og 7 tonn i Vesterålen. Kvanta under 5 tonn i resterende leveringssoner. Hittil i år er det levert 676 tonn til verdi 52 millioner kroner. Til samme tid i fjor var det omsatt 772 tonn kveite til verdi 53 millioner kroner.

Fersk breiflabb
I uke 35 ble det omsatt 116 tonn fersk breiflabb til verdi 4,3 millioner kroner, en økning fra 95 tonn og 3,5 millioner kroner uka før. I 2025 toppet fisket etter breiflabb seg i uke 38 med 204 tonn og 7 millioner kroner. 
Omsetningen av breiflabb i uke 35 fordeler seg på følgende soner:
· 26 tonn i Vesterålen
· 23 tonn i Lofoten/Salten
· 22 tonn i Troms
· 17 tonn i Sør-Trøndelag
· 16 tonn på Helgeland
· Kvanta under 10 tonn i øvrige soner
Hittil i år er det omsatt 941 tonn fersk breiflabb til verdi 35 millioner kroner, mot 1.105 tonn og 40 millioner kroner samme periode i fjor. 

Landingsoversikt
Tabellene viser totalt antall fartøy som landet i området, fordelt på sted og redskap. For hver art (torsk, hyse og sei) er det oppgitt høyeste registrerte fangst per enkeltfartøy innen den aktuelle gruppen. Tallene representerer dermed maksimal fangst per art og ikke samlet fangst for alle fartøy. Dersom én båt har størst fangst av torsk og en annen båt har størst fangst av sei, vil tabellen vise høyeste registrerte fangst for hver art, selv om det er ulike fartøy som står bak disse fangstene.
Fra omsetninga fra perioden i uke 35 2026 har vi følgende oversikt (alle kvanta i rundvekt):
Øst-Finnmark

Vest-Finnmark

Troms
[image: ]

Vesterålen

Lofoten/Salten

Helgeland-Nordmøre

